โครงสร้างการจัดการ

โครงสร้างการจัดการของบริษัทประกอบไปด้วย

-   คณะกรรมการ

-   คณะกรรมการตรวจสอบ

-   คณะจัดการ

คณะกรรมการ

คณะกรรมการของบริษัททั้งหมดปัจจุบันมีจำนวน 12 ท่าน ประกอบด้วยกรรมการอิสระ 8 ท่าน ข้อมูล ณ 31 ธันวาคม 2549 กรรมการ 2 ท่านสามารถลงลายมือชื่อพร้อมประทับตราบริษัท เพื่อให้เอกสารต่างๆที่ออกในนามบริษัทสมบรูณ์

คณะกรรมการบริษัท (ณ. วันที่ 31 ธันวาคม 2549) 

  ---------------------------------- ------------------------------------
  ชื่อ                                 ตำแหน่ง

  1.นายกุมาร์ มังกาลัม เบอร์ล่า            ประธานกรรมการ

  2.นางราชาสรี เบอร์ล่า                 กรรมการ

  3. ดร.ราเคช เจน                    กรรมการบริหาร

  4นายเอส. เอส. มาฮันซาเรีย            กรรมการอิสระ

  5.นายอาร์.เค. ราทิ                   กรรมการอิสระ / ประธานกรรมการตรวจสอบ

  6.นายประกิต ประทีปะเสน               กรรมการอิสระ / กรรมการตรวจสอบ

  7.นายดีพาค มิททัล                     กรรมการอิสระ

  8.นายรายินเดอร์ปาล ซิงห์ ทักราลบุตร      กรรมการอิสระ

  9.นางรัชนี คาจิจิ                      กรรมการอิสระ

  10.นายอาร์วินด์ เค.นีวาร์               กรรมการอิสระ

  11.นายซาชิน จิเทนดรา เมธา            กรรมการอิสระ / กรรมการตรวจสอบ

  12.นายเอส ศรีนิวสัน                   กรรมการ / ประธานบริษัท
  ---------------------------------- ------------------------------------

หน้าที่และความรับผิดชอบของคณะกรรมการบริษัท

1.  ปฎิบัติตามกฎหมาย, วัตถุประสงค์ และข้อบังคับของบริษัทฯ
    ตลอดจนปฎิบัติตามมติของที่ประชุมถือหุ้น

2.  กำหนดนโยบายบริษัท,
    ทิศทางการดำเนินงานของบริษัทและกำกับควบคุมดูแลและประเมินฝ่ายจัดการให้ดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อผลประโยชน์ของบริษัทฯ

3.  แต่งตั้งคณะกรรมการตรวจสอบ และกำหนดขอบเขตการทำงานของคณะกรรมการตรวจสอบ

4.  เรียกประชุมผู้ถือหุ้นและคณะกรรมการบริษัท

วิธีการแต่งตั้งกรรมการ

1.  การแต่งตั้งคณะกรรมการบริษัททำโดยได้รับเสียงข้างมากจากที่ประชุมผู้ถือหุ้นตามหลักเกณฑ์และขั้นตอนดังนี้

  - ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

  - ผู้ถือหุ้นแต่ละคนจะใช้คะแนนเสียงของตน เลือกบุคคลที่จะมาเป็นกรรมการได้
  แต่ไม่สามารถแบ่งคณะเสียงให้แก่ผู้ใดมากน้อยเพียงใด

  -
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกเป็นกรรมการเท่าจำนวนกรรมการที่พึงมี
  ในกรณีที่มีคะแนนเสียงเท่ากัน จะต้องเลือกโดยประธานกรรมการเพื่อให้ได้จำนวนกรรมการที่พึงมี

2.  คณะกรรมการบริษัทจะต้องอย่างน้อย 5 คน
    และไม่น้อยกว่ากึ่งหนึ่งของกรรมการทั้งหมดจะต้องมีถิ่นพำนักในประเทศไทย

3.  คณะกรรมการบริษัทมิได้มีการแต่งตั้งคณะกรรมการสรรหา

คุณสมบัติของกรรมการอิสระ

บริษัทฯได้กำหนดนิยามกรรมการอิสระไว้เหมือนกับข้อกำหนดของ ก.ล.ต.
และตลาดหลักทรัพย์แห่งประเทศไทย ดังนี้

(1) เป็นกรรมการที่ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ
    บริษัทร่วมหรือบริษัทที่เกี่ยวข้อง ทั้งนี้ นับรวมหุ้นที่ถือโดยผู้เกี่ยวข้อง ได้แก่ คู่สมรส
    บุตรที่ยังไม่บรรลุนิติภาวะ หรือ Nominee

(2) เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัทฯ โดยไม่มีผลประโยชน์หรือส่วนได้เสียในลักษณะดังกล่าวในเวลา
    1 ปีก่อนเป็นกรรมการอิสระ

(3) เป็นกรรมการที่ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย
    ไม่ว่าทางตรงหรือทางอ้อม ทั้งในด้านการเงินและการบริหารงานของบริษัท บริษัทในเครือ
    บริษัทร่วม หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

(4) เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหาร
    หรือผู้ถือหุ้นรายใหญ่ของบริษัทและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ,
    ผู้ถือหุ้นรายใหญ่ รวมทั้งผู้ที่เกี่ยวข้องหรือญาติสนิทของบุคคลดังกล่าว

คณะกรรมการตรวจสอบ

  ตามที่ตลาดหลักทรัพย์แห่งประเทศไทยได้ประกาศให้บริษัทจะต้องจัดตั้งคณะกรรมการตรวจสอบเพื่อให้เป็นไปตามหลักการกำกับดูแลกิจการที่ดี
  บริษัทฯได้จัดตั้งคณะกรรมการตรวจสอบ ซึ่งประกอบไปด้วยกรรมการอิสระ 3 ท่าน ดังนี้

1.  นายราทิ รามาคานห์ ประธานกรรมการตรวจสอบ

2.  นายประกิต ประทีปะเสน กรรมการตรวจสอบ

3.  นายซาชิน จีเทนดรา เมห์ตา กรรมการตรวจสอบ

  ที่ประชุมคณะกรรมการบริษัทได้มีมติเมื่อวันที่ 27 กุมภาพันธ์ 2549
  อนุมัติต่ออายุคณะกรรมการตรวจสอบต่ออายุออกไปอีก 3 ปี

หน้าที่ความรับผิดชอบของคณะกรรมการตรวจสอบ

1.  ตรวจสอบความถูกต้องและความเพียงพอของข้อมูลในงบการเงิน

2.  ตรวจสอบประสิทธิภาพและความเพียงพอของการตรวจสอบภายในรวมทั้งระบบการตรวจสอบภายในของบริษัทฯ

3.  ตรวจสอบการปฎิบัติตามข้อกฎหมายต่างๆที่เกี่ยวข้องกับพรบ.หลักทรัพย์และตลาดหลักทรัพย์,
    กฎเกณฑ์ของข้อบังคับต่างๆของตลาดหลักทรัพย์ รวมทั้งข้อกฎหมายอื่นๆที่เกี่ยวข้อง

4.  พิจารณา เลือกสรร และเสนอผู้ตรวจสอบของบริษัท รวมทั้งพิจารณาค่าใช้จ่ายในการตรวจสอบ

5.  พิจารณาว่าบริษัทได้เปิดเผยข้อมูลในรายการระหว่างกันและข้อมูลในด้านความขัดแย้งทางผลประโยชน์ระหว่างกันได้ครบถ้วนและถูกต้อง

6.  จัดเตรียมรายงานตรวจสอบของบริษัทซึ่งเป็นส่วนหนึ่งของรายงานประจำปี
    โดยประธานคณะกรรมการตรวจสอบลงลายมือชื่อ

7.  ดูแลงานต่างๆ
    ที่ได้รับมอบหมายจากคณะกรรมการของบริษัทและผ่านการเห็นชอบโดยคณะกรรมการตรวจสอบ

คณะผู้บริหาร

บริษัทมีคณะจัดการทั้งหมด 8 ท่าน ข้อมูล ณ วันที่ 31 ธันวาคม 2549 ดังมีรายนามดังต่อไปนี้

+----------------------------------+-----------------------------------+
| ชื่อ                               | ตำแหน่ง                            |
+----------------------------------+-----------------------------------+
| 1.นายเอส. ศรินิวสัน                 | ประธานบริษัท                        |
+----------------------------------+-----------------------------------+
| 2.นายราจีฟ กุ้ปต้า                   | รองประธานอาวุโสฝ่ายการตลาด          |
+----------------------------------+-----------------------------------+
| 3.นายเอช. เอส. วียาส              | รองประธานอาวุโสฝ่ายโครงการ          |
+----------------------------------+-----------------------------------+
| 4.นายพี. เค. สิปานี                 | รองประธานอาวุโสฝ่ายจัดซื้อ             |
+----------------------------------+-----------------------------------+
| 5.นายบีพุล ซินฮาร์                   | รองประธานอาวุโสฝ่ายอุสาหกรรม         |
+----------------------------------+-----------------------------------+
| 6.นายอทูล บาดเว่                   | รองประธานฝ่ายการตลาด               |
+----------------------------------+-----------------------------------+
| 7.นายปวัน เจน                     | รองประธานฝ่ายพาณิชย์                 |
+----------------------------------+-----------------------------------+
| 8.นายลัทธสิทธิ์ ทองแคล้ว              | ผู้จัดการทั่วไป (ฝ่ายทรัพยากรมนุษย์        |
|                                  | และบริหาร)                         |
+----------------------------------+-----------------------------------+

หน้าที่และความรับผิดชอบของคณะจัดการ

คณะจัดการนำโดยประธานบริษัท ซึ่งทำงานภายใต้การกำกับดูแลของกรรมการบริหาร
และซึ่งรับผิดชอบในการบริหารการจัดการของบริษัท
ตลอดจนมีอำนาจในการแต่งตั้งบุคคลที่ต้องและมีคุณสมบัติที่ดีเป็นพนักงานบริษัท
โดยคณะจัดการจะเป็นผู้กำหนดหน้าที่และความรับผิดชอบ และควบคุมงานต่างๆ
รวมถึงรายงานข้อมูลทางการเงินที่ถูกต้องของบริษัท
และจัดให้มีระบบการตรวจสอบภายในที่เหมาะสมและมีประสิทธิภาพ
รวมทั้งเป็นผู้กำหนดกฎเกณฑ์หลักปฎิบัติต่างให้พนักงานของบริษัทฯ

ค่าตอบแทนคณะกรรมการและผู้บริหาร

1.  ค่าตอบแทนกรรมการ

ตามข้อบังคับในหนังสือบริคณฑ์สนธิของบริษัท ข้อ 13 ระบุว่า
กรรมการมีสิทธิได้รับค่าตอบแทนในการเข้าร่วมประชุมคณะกรรมการแต่ละครั้ง
โดยมีอัตราไม่เกินจำนวน 25,000 บาท ต่อการประชุมหนึ่งครั้ง
ค่าตอบแทนกรรมการในการปฏิบัติหน้าที่อื่นให้กำหนดโดยที่ประชุมผู้ถือหุ้น
กรรมการมีสิทธิได้รับเงินค่าใช้จ่ายใด ๆ
ที่กรรมการได้ใช้จ่ายไปในการปฏิบัติหน้าที่นอกเหนือจากค่าตอบแทนในการเข้าร่วมประชุมคณะกรรมการ

รายละเอียดค่าตอบแทนในการเข้าร่วมประชุมคณะกรรมการและคณะกรรมการตรวจสอบ สำหรับปี
2549 ดังนี้

+----------------------+-----------+--------------+-------------------+
| ชื่อ                   | จำนวนกา   | ค่าตอบแทนกา   | หมายเหตุ           |
|                      | รเข้าประชุม | รเข้าร่วมประชุม |                   |
|                      |           | (ครั้ง)        |                   |
+----------------------+-----------+--------------+-------------------+
| 1.นายกุมาร์ มังกาลัม     |   0/4     | -            | มีถิ่นฐานต่างประเทศ   |
| เบอร์ล่า               |           |              |                   |
+----------------------+-----------+--------------+-------------------+
| 2.นางราชาสรี เบอร์ล่า   |   0/4     | -            | มีถิ่นฐานต่างประเทศ   |
+----------------------+-----------+--------------+-------------------+
| 3. ดร.ราเคช เจน      |   3/4     | 75,000       |                   |
+----------------------+-----------+--------------+-------------------+
| 4.นายเอส เอส         |   2/4     |   50,000     |                   |
| มาฮันซาเรีย            |           |              |                   |
+----------------------+-----------+--------------+-------------------+
| 5.นายอาร์. เค. ราทิ    |   0/4     | -            | มีถิ่นฐานต่างประเทศ   |
+----------------------+-----------+--------------+-------------------+
| 6.นายประกิต ประทีปะเสน |   3/4     |   115,000    |                   |
+----------------------+-----------+--------------+-------------------+
| 7.นายดีพาค มิททัล       |   4/4     |   100,000    |                   |
+----------------------+-----------+--------------+-------------------+
| 8.นายรายินเดอร์ ปาล    |   4/4     |   100,000    |                   |
| ซิงห์                  |           |              |                   |
|                      |           |              |                   |
| ทักราลบุตร             |           |              |                   |
+----------------------+-----------+--------------+-------------------+
| 9.นาง รัชนี คาจิจิ       |   4/4     |   100,000    |                   |
+----------------------+-----------+--------------+-------------------+
| 10.นายอาร์วินด์ เค.     |   0/4     | -            | มีถิ่นฐานต่างประเทศ   |
| นีวาร์                 |           |              |                   |
+----------------------+-----------+--------------+-------------------+
| 11.นายซาชิน จีเทนดรา   |   4/4     |   140,000    |                   |
| เมธา                 |           |              |                   |
+----------------------+-----------+--------------+-------------------+
| 12. นายเอส ศรีนิวสัน    |   3/4     |   75,000     |                   |
+----------------------+-----------+--------------+-------------------+

ตารางเปรียบเทียบค่าตอบแทนกรรมการปี 2549 และ 2548

(หน่วย : บาท)

  ---------------------------------- ----------------- ------------------
  รายละเอียดค่าตอบแทนกรรมการ           2549              2548

  1. ค่าตอบแทนการเข้าร่วมประชุม          675,000           580,000

  2. ค่าตอบแทนคณะกรรมการตรวจสอบ       80,000            80,000

  3. *ค่าตอบแทนกรรมการบริหาร           1,989,017         -

  ค่าตอบแทนกรรมการทั้งหมด               2,744,071         660,000
  ---------------------------------- ----------------- ------------------

* สำหรับค่าตอบแทนกรรมการบริหารได้รับการอนุมัติจากที่ประชุมผู้ถือหุ้นวํนที่ 27 เมษายน 2549
โดยกำหนดค่าตอบแทนกรรมการบริหารไม่เกิน 4,000,000 ต่อปี ซึ่งจะมีผลบังคับตั้งแต่วันที่ 1
มกราคม 2549 เป็นต้นไป และบริษัทจะต้องจ่ายค่าใช้จ่ายที่เกี่ยวข้อง เช่น ค่าเดินทาง,
ค่าโรงแรม, ค่ารถโดยสาร และค่าใช้จ่ายอื่นๆด้วยที่เกี่ยวข้อง โดยมีผลบังคับใช้ตั้งแต่มกราคม
2549 เป็นต้นไปเช่นกัน ทั้งนี้กรรมการบริหาร มีหน้าที่ควบคุมดูแลการดำเนินธุรกิจของบริษัทฯ,
เป็นผู้กำหนดนโยบาย, กลยุทธ และกำหนดแผนการขยายธุรกิจของบริษัท
รวมทั้งดูแลการเติบโตของธรุกิจคาร์บอนแบล็คของบริษัทและกลุ่มบริษัทฯ
รวมทั้งดูแลการเติบโตของธุรกิจ

2. ค่าตอบแทนผู้บริหารระดับสูง

1.  ค่าตอบแทนที่เป็นตัวเงิน (รวม เงินเดือน, ค่าเบี้ยเลี้ยงและโบนัส)

  ปี ค่าตอบแทนที่เป็นตัวเงิน

  2549 20,210,448 บาท

2548. 18,965,215 บาท

 2. ค่าตอบแทนอื่นๆ - ไม่มี 

บุคลากร

จำนวนพนักงานทั้งหมด ณ สิ้นสุดเมื่อ 31.12.2549

  ---------------- ------------------ ----------------- ------------------
                   ผู้บริหาร/ พนักงาน     คนงาน             รวม

  โรงงาน           184                93                277

  สำนักงานใหญ่       21                 -                 21

  รวม              205                93                298
  ---------------- ------------------ ----------------- ------------------

- จำนวนพนักงานไม่มีการเปลี่ยนแปลงอย่างมีนัยสำคัญในปี 2549

- ค่าตอบแทนและผลประโยชน์ต่างๆที่ให้กับพนักงานในปี 2549 ทั้งสิ้น เท่ากับ 238 ล้านบาท
ซึ่งเป็น เงินเดือน, โบนัส, ค่าทำงานล่วงเวลา, ค่ายา และประกันสังคม เป็นต้น

-บริษัทได้ให้ความสำคัญอย่างยิ่งในการพัฒนาพนักงานและการจัดเตรียมรายละเอียดในการฝึกอบรบสำหรับพนักงานแต่ละคนตลอดทั้งปีซึ่งอยู่กับความต้องการและขอบเขตความรับผิตชอบของแต่ละบุคคล
และได้มีการตรวจสอบอย่างใกล้ชิดโดยฝ่ายฝึกอบรมและหัวหน้าฝ่ายแต่ละฝ่าย
บริษัทได้มีการจัดการฝึกอบรมทั้งภายในบริษัทและส่งไปอบรมภายนอกในสถาบันต่างๆทั้งในประเทศและต่างประเทศ
นอกจากนี้บริษัทยังได้มีการฝึกอบรมในด้านความปลอดภัยในการทำงาน, การดูแลสิ่งแวดล้อม,
หน้าที่การทำงาน,เทคนิคต่างๆ, การบริหารทั่วไป,การเป็นผู้นำ, แผนกลยุทธ,การสร้างทีมงาน,
balance scorecard การเสริมสร้างประสิทธิภาพการทำงาน และcross functional &
multi skills เป็นต้น

บริษัท ไทยคาร์บอนแบล็ค จำกัด (มหาชน)
ดำเนินธุรกิจภายใต้การกำกับดูแลของคณะกรรมการบริษัท
โดยยึดมั่นในความรับผิดชอบต่อผู้มีส่วนได้ส่วนเสียทุกฝ่ายเพื่อประโยชน์ร่วมกัน
คณะกรรมการบริษัทได้กำหนดแนวทางในการดำเนินธุรกิจตามหลักการกำกับดูแลกิจการที่ดี ดังนี้

1.  นโยบายเกี่ยวกับการกำกับดูแลกิจการ

  คณะกรรมการบริษัทเล็งเห็นความสำคัญของการกำกับดูแลกิจการที่ดี
  โดยกำหนดเป็นนโยบายเพื่อสร้างความมั่นใจในการประกอบธุรกิจของบริษัท
  ว่าเป็นไปตามข้อพึงปฎิบัติตามกฎหมายและประกอบกิจการอย่างมีจริยธรรม
  คณะกรรมการได้ให้ความสำคัญเป็นอย่างยิ่งในการปฏิบัติตามหลักกำกับดูแลกิจการที่ดีตามแนวทางของตลาดหลักทรัพย์แห่งประเทศไทย
  ซึ่งบริษัทมีนโยบายเกี่ยวกับการกำกับดูแลกิจการดังนี้

  บริษัทไทยคาร์บอนแบล็ค จำกัด (มหาชน)
  ได้ตระหนักถึงความสำคัญของการกำกับดูแลกิจการที่ดีรวมไปถึงดูแลเรื่องกฎระเบียบสำคัญๆที่ทำให้บริษัทเติบโตและเพิ่มประสิทธิภาพในการดำเนินงาน
  โดยได้ออกนโยบายเป็นลายลักษณ์อักษร ว่าด้วย
  การปฏิบัติตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย,
  กฎเกณฑ์และข้อบังคับของตลาดหลักทรัพย์แห่งประเทศไทย, กฎหมายธุรกิจ, ข้อบังคับของบริษัท,
  หลักปฏิบัติที่ดีของกรรมการบริษัทจดทะเบียนและการกำกับดูแลกิจการที่ดีของตลาดหลักทรัพย์แห่งประเทศไทย
  บริษัทมีการกำกับดูแลกิจการทั้งสิ้น 7 หลักเกณฑ์ ดังนี้

1.  สิทธิและความเท่าเทียมกันของผู้ถือหุ้นและผู้มีส่วนได้เสีย

2.  โครงสร้าง,กฎ,หน้าที่ และความเป็นอิสระของกรรมการ

3.  การเปิดเผยข้อมูลและความโปร่งใส

4.  การควบคุมภายในและการบริหารความเสี่ยง

5.  คู่มือการปฎิบัติงานของบริษัท

6.  การสร้างมูลค่าเพิ่มให้กับผู้มีส่วนได้เสีย

7.  การสนับสนุนส่งเสริมให้มีการปฎิบัติการที่ดี

2.  ผู้ถือหุ้น : สิทธิและความเท่าเทียมกัน

  คณะกรรมการบริษัทฯ มีนโยบายที่จะปฎิบัติต่อผู้ถือหุ้นอย่างเท่าเทียมกัน
  โดยผู้ถือหุ้นมีสิทธิพื้นฐานเท่าเทียมกัน ทั้งสิทธิในการได้รับใบหุ้นและสิทธิการโอนหุ้น
  สิทธิในการเข้าร่วมประชุมและออกเสียงลงคะแนน
  และในเรื่องที่คณะกรรมการต้องขอความเห็นชอบจากที่ประชุมผู้ถือหุ้น
  สิทธิในการเลือกตั้งและถอดถอนกรรมการ โดยในการประชุมผู้ถือหุ้น คณะกรรมการบริษัทฯ
  ได้จัดให้มีการอำนวยความสะดวกแก่ผู้ถือหุ้นทั้งในด้านวัน เวลา สถานที่ประชุม
  การจัดส่งข้อสนเทศที่ครบถ้วน เพียงพอ ทันเวลา การสนับสนุนให้ผู้ถือหุ้นเข้าร่วมประชุม
  ใช้สิทธิออกเสียงลงคะแนนในที่ประชุมผู้ถือหุ้น
  หรือใช้สิทธิออกเสียงลงคะแนนโดยการมอบฉันทะให้กับกรรมการอิสระในกรณีที่ไม่สามารถเข้าประชุมได้
  รวมทั้งเปิดโอกาสให้ผู้ถือหุ้นได้แสดงความคิดเห็น
  ขอคำอธิบายหรือตั้งคำถามใดๆได้อย่างเท่าเทียมกัน

3.  สิทธิของผู้มีส่วนได้ส่วนเสียกลุ่มต่างๆ

  คณะกรรมการบริษัทได้ตระหนักในความสำคัญของผู้มีส่วนได้ส่วนเสียกลุ่มต่างๆ เช่น
  ลูกค้า,ฝ่ายจัดการ, พนักงาน, คู่ค้า, ผู้ถือหุ้น, ผู้ตรวจสอบ,องค์กรของรัฐ, ชุมชน,
  องค์กรการค้าตลอดจนสถาบันการเงินต่างๆที่ทำธุรกรรมกับบริษัท

  ฝ่ายจัดการของบริษัทฯได้มีการประชุมกับผู้มีส่วนได้ส่วนเสียกลุ่มต่างๆเป็นประจำสม่ำเสมอเพื่อทำความเข้าใจในมุมมองและความต้องการของทุกฝ่าย
  ทั้งนี้เพื่อเป็นการสร้างความมั่นใจต่อผู้มีส่วนได้เสียทุกกลุ่มว่าคำแนะนำของพวกเขาเหล่านั้นมีสำคัญและบริษัทได้นำคำแนะนำนั้นมาปฎิบัติ
  เพื่อก่อให้เกิดประโยชน์และเป็นธรรมต่อทุกฝ่ายที่เกี่ยวข้อง

  บริษัทได้มีการจัดประชุมกับลูกค้าเป็นประจำ
  และได้มีการสำรวจความพึงพอใจของลูกค้าและพนักงานอยู่เป็นประจำทุกปี
  นอกจากนี้บริษัทยังได้มีการเชิญลูกค้ามาเยี่ยมชมโรงงานและมีการจัดประชุมร่วมกับคู่ค้าและหน่วยงานราชการอยู่เป็นเนืองๆ
  ทั้งนี้ เพื่อสนองความต้องการของผู้มีส่วนได้ส่วนเสียต่างๆ

  บริษัทได้มีส่วนร่วมในการพัฒนาสังคมและชุมชนต่างๆหลายโครงการ เช่น การให้ทุนการศึกษา,
  บริจาคโลหิต, บริจาคสิ่งของช่วยเหลือผู้ประสบอุทกภัย และโครงการพัฒนาอื่นๆ เป็นต้น

  บริษัทเชื่อมั่นว่าพนักงานทุกคนมีความสำคัญและเป็นทรัพย์สินอันมีค่าของบริษัท
  พนักงานทุกคนมีส่วนร่วมในการพัฒนาองค์กร ซึ่งบริษัทได้มีกิจกรรมต่างๆ เช่น วงจรคุณภาพ
  Quality Control Circles (QCC), กิจกรรมข้อเสนอแนะ “KAIZEN” Suggestion
  System (KSS), กิจกรรมการบริหารคุณภาพทั่วทั้งองค์กร (TPM), กิจกรรมคุณภาพชีวิต
  Quality of Life Club, การประชุมทุกวันตอนเช้า, การจัดกลุ่มทำงานระหว่างฝ่าย
  รวมทั้งการเตรียมรายละเอียดและจัดตารางการอบรมรายปีให้พนักงานแต่ละคน
  เพื่อที่จะได้ปรับปรุงพัฒนาทักษะในการทำงานในหลายๆทักษะเพื่อผลประโยชน์ต่อทั้งตัวพนักงานและองค์กร
  นอกจากนั้นบริษัทยังได้มีการสำรวจสุขภาพขององค์กร Organizational Health Survey
  (OHS) ของผู้บริหาร, หัวหน้างาน และ พนักงานทั่วไป
  นอกจากนี้ยังได้นำข้อเสนอแนะต่างๆของพนักงานไปปรับปรุง เปลี่ยนแปลง
  และทำให้เกิดการพัฒนาในทางที่ดีขึ้นอยู่ตลอดเวลา
  นอกจากนี้บริษัทยังได้มีความสัมพันธ์ที่ดีเลิศกับเจ้าหนี้, ธนาคาร รวมทั้งสถาบันการเงินต่างๆด้วย

4.  การประชุมผู้ถือหุ้น

  เนื่องจากบริษัทถือว่า การประชุมผู้ถือหุ้นเป็นเหตุการณ์สำคัญประจำปี
  คณะกรรมการที่มีถิ่นพำนักในประเทศและคณะจัดการส่วนมากเข้าร่วมประชุมเพื่อร่วมชี้แจงและตอบข้อซักถามของผู้ถือหุ้นโดยพร้อมเพรียงกัน
  ในปี 2549 บริษัทได้จัดประชุมสามัญผู้ถือหุ้นเมื่อวันที่ 27 เมษายน 2549
  โดยส่งหนังสือเชิญประชุมพร้อมรายละเอียดวาระการประชุมให้แก่ผู้ถือหุ้น 17
  วันก่อนถึงวันประชุมเพื่อเปิดโอกาสให้ผู้ถือหุ้นได้มีเวลาเพียงพอในการศึกษารายละเอียดของแต่ละวาระการประชุม
  ทั้งนี้หนังสือรายการประจำปีที่บริษัทจัดทำมีทั้งภาษาไทยและภาษาอังกฤษเพื่อให้ข้อมูลกับผู้สนใจทั้งคนไทยและชาวต่างชาติ
  รวมทั้งได้ลงประกาศในหนังสือพิมพ์รายวันฉบับภาษาไทย ติดต่อกัน 3 วันระหว่างวันที่ 21,
  24,25 เมษายน 2549 ซึ่งในการประชุมดังกล่าว
  มีผู้ถือหุ้นมาประชุมด้วยตนเองและโดยการมอบฉันทะให้กับกรรมการอิสระทั้งหมดจำนวน
  226,813,075 หุ้นคิดเป็น 75.60% ของจำนวนหุ้นทั้งหมด

  ในการประชุมผู้ถือหุ้นบริษัทได้เปิดโอกาสให้ผู้ถือหุ้นทุกกลุ่มรวมถึงผู้ถือหุ้นส่วนน้อยมีส่วนร่วมในการประชุมโดยผู้บริหารระดับสูงมีการแลกเปลี่ยนความคิดเห็นและพูดคุยกับผู้ถือหุ้นรายย่อยอย่างเป็นกันเองเพื่อรับทราบข้อมูลและมุมมองต่างๆ
  เพื่อนำไปปรับปรุงการดำเนินงานให้ดีขึ้น

5.  ภาวะการเป็นผู้นำและวิสัยทัศน์

  คณะกรรมการเล็งเห็นความสำคัญสูงสุดในการกำหนดบทบาทผ่านภาวะการเป็นผู้นำ, วิสัยทัศน์ ,
  นโยบายการพัฒนาและกลยุทธ์
  ตลอดจนการให้คำชี้แนะและตรวจสอบผลการปฎิบัติงานของคณะผู้บริหารของบริษัทเป็นประจำ
  ซึ่งคณะผู้บริหารได้ปฎิบัติงานตาม วิสัยทัศน์ พันธกิจ ข้อพึงปฎิบัติที่เกี่ยวกับการบริหารความเสี่ยง
  หลักการกำกับดูแลกิจการที่ดี แผนธุรกิจ และงบประมาณบริษัทประจำปี ที่ได้มีการกำหนดไว้

  คณะกรรมการของบริษัทมีเป้าหมายที่จะรักษาคณะผู้บริหารซึ่งเป็นบุคลากรที่มีความรู้,ความสามารถ,
  มีความเป็นมีอาชีพ
  และจะคงไว้ซึ่งระบบในการกำกับดูแลกิจการที่ดีและระบบทำงานที่มีประสิทธิภาพเพื่อให้เป็นไปตามมาตรฐานการดำเนินงานของบริษัท
  และจะรักษาความสามารถในการแข่งขันทั้งในปัจจุบันและอนาคต
  อย่างไรก็ตามคณะจัดการมีความมุ่งหมายที่จะให้บริษัทมีการเติบโตจนเป็นผู้นำในอุตสาหกรรมนี้ในที่สุด
  ทั้งนี้เพื่อเพิ่มคุณค่าให้กับผู้มีส่วนได้ส่วนเสียและสังคม

  คณะกรรมการได้ให้คำแนะนำแก่คณะจัดการในการกำหนดทิศทางในการดำเนินธุรกิจ,
  วัตถุประสงค์และเป้าหมายในการดำเนินงาน รวมถึงข้อบังคับและระเบียบการปฎิบัติงานที่สำคัญๆ
  เพื่อให้มั่นใจว่าได้ดำเนินงานเป็นไปตามแนวนโยบายของบริษัทเพื่อให้บรรลุวัตถุประสงค์ในการดำเนินงาน

  บริษัทได้มีการกำหนดบทบาทและแบ่งขอบเขตอำนาจหน้าที่ของคณะกรรมการตรวจสอบและคณะผู้บริหาร
  ตามโครงสร้างการจัดการของบริษัทไว้อย่างชัดเจน
  รวมทั้งกำหนดอำนาจการดำเนินงานของพนักงานในแต่ละระดับ
  ทั้งนี้เพื่อให้มีการปฎิบัติตามแผนงาน และนโยบายที่ได้กำหนดไว้

  บริษัทมีการกำหนดวิสัยทัศน์และพันธกิจไว้ ดังนี้

  วิสัยทัศน์ : ต้องเป็นบริษัทชั้นนำในประเทศและเป็นองค์กรระดับโลกในอุตสาหกรรมคาร์บอนแบล็ค
  โดยการปรับปรุงด้าน บุคลากร ขบวนการต่างๆ ผลิตภัณฑ์
  และการบริการอย่างต่อเนื่องเพื่อให้ลูกค้าและผู้มีส่วนเกี่ยวข้องทั้งหลาย พึงพอใจ

  พันธกิจ : 1. นำแนวทางปฎิบัติที่ดีที่สุดของบริษัทชั้นนำของประเทศมาปฎิบัติ

  2. เพิ่มคุณค่าให้แก่ลูกค้าโดยการปรับปรุงผลิตภัณฑ์และการบริการอย่างต่อเนื่อง
  ตามความต้องการของลูกค้า
  โดยการเปรียบเทียบผลการดำเนินงานกับบริษัทผู้ผลิตคาร์บอนแบล็คชั้นนำของโลก

3. เพิ่มคุณค่าให้กับสังคมและประเทศชาติ โดยการจ้างงาน การส่งออก และการรักษาสิ่งแวดล้อม

4. พัฒนาทรัพยากรมนุษย์อย่างต่อเนื่อง อันนำไปสู่การพัฒนาองค์กรและการพัฒนาตนเอง

  เพื่อให้คงไว้ซึ่งระบบการกำกับดูแลกิจการที่ดี
  บริษัทได้ให้กรรมการเข้าร่วมอบรมหลักสูตรของสมาคมส่งเสริมสถาบันกรรมการบริษัทไทย
  เพื่อพัฒนาความเป็นมืออาชีพ ตลอดจนเสริมสร้างเครือข่ายในหมู่กรรมการด้วยกัน เพื่อ
  updateข้อมูลข่าวสารเกี่ยวกับการกำกับดูแลกิจการ

6.  ความขัดแย้งของผลประโยชน์

  คณะกรรมการบริษัทจะพิจารณาอย่างรอบคอบเพื่อป้องกันความขัดแย้งทางผลประโยชน์ ดังนี้

-   การปฎิบัติตามหลักเกณฑ์และเงื่อนไขของตลาดหลักทรัพย์แห่งประเทศไทย
    ข้อบังคับของบริษัทและกฎหมายที่เกี่ยวข้อง
    รวมทั้งการเปิดเผยรายละเอียดต่างๆของรายการระหว่างกันไว้อย่างชัดเจน

-   มีการดูแลมิให้ผู้บริหารหรือผู้เกี่ยวข้องนำข้อมูลภายในของบริษัทไปเปิดเผยหรือใช้เพื่อประโยชน์ส่วนตัว
    กรรมการและทีมผู้บริหารจะไม่ได้รับอนุญาตให้ซื้อขายหุ้นของบริษัทก่อนที่จะมีการเปิดเผยข้อมูลทางการเงินแก่สาธารณะ

-   กรรมการจะไม่ได้รับอนุญาตให้ออกเสียงหรือตัดสินใจในประเด็นที่ตนเองมีส่วนเกี่ยวข้อง

-   รายการระหว่างกันของผู้ที่เกี่ยวข้องจะต้องเปิดเผยในรายงานประจำปีและในแบบแสดงรายการข้อมูลประจำปี
    (แบบ 56-1)
    คณะกรรมการตรวจสอบและผู้สอบบัญชีจากภายนอกจะต้องตรวจสอบการรายงานที่กี่ยวโยงกันของผู้ที่เกี่ยวข้องเพื่อให้แน่ใจว่าการซื้อขายดังกล่าวเป็นไปอย่างโปร่งใส
    ยุติธรรม และเปิดเผยต่อสาธารณะได้

7.  จริยธรรมธุรกิจ

คณะกรรมการให้ความสำคัญกับการปฎิบัติตามหลักจริยธรรมทางธรุกิจและจริยธรรมในการทำธุรกิจแบบมืออาชีพสำหรับผู้บริหารและพนักงานของบริษัทในการดำเนินงานและทำธุรกรรมต่างๆ
บริษัทได้มีหลักพึงปฎิบัติที่ดีสำหรับพนักงาน ลูกค้า และหน่วยงานรัฐบาล
รวมทั้งกลุ่มผู้มีส่วนได้เสียต่างๆ ซึ่งได้ระบุข้อพึงปฎิบัติของบริษัทที่พนักงานของบริษัทพึงกระทำต่อลูกค้า
หน่วยงานราชการ โดยคำนึงถึงสิ่งแวดล้อม สุขภาพและความปลอดภัยด้วย

จริยธรรมทางธุรกิจนี้ได้เป็นแนวทางในการทำงาน
ซึ่งพนักงานของบริษัททุกคนได้ลงลายมือชื่อรับทราบ ในหลักปฎิบัติ
และเพื่อสร้างความมั่นใจว่าทุกคนจะนำไปประพฤติปฎิบัติในการทำงานประจำวันและการ
ปฎิบัติงานที่เกี่ยวข้องกับผู้มีส่วนได้เสียทุกฝ่าย
หลักจริยธรรมทางธุรกิจนี้ได้ผ่านการพิจารณาเห็นชอบจากคณะกรรมการและคณะกรรมการตรวจสอบของบริษัทแล้ว

8.  การถ่วงดุลของคณะกรรมการที่ไม่เป็นผู้บริหาร

  ปัจจุบันบริษัทมีกรรมการทั้งหมด 12 ท่าน ซึ่งประกอบด้วย กรรมการบริหาร 1 ท่าน,
  กรรมการที่ไม่ใช่ผู้บริหารอีก 11 ท่าน ซึ่งมีอำนาจในการตรวจสอบการทำงานของบริษัท
  ซึ่งจากกรรมการทั้งหมดบริษัทมี กรรมการอิสระจำนวน 8 ท่าน
  ซึ่งจะทำหน้าที่ปกป้องผลประโยชน์ของผู้ถือหุ้น
  ดูแลไม่ให้เกิดความขัดแย้งเกี่ยวกับผลประโยชน์และสามารถเข้าประชุมร่วมกับคณะกรรมการเพื่อตัดสินใจในกิจการที่สำคัญของบริษัทได้

9.  การรวมหรือแยกตำแหน่ง

  ประธานกรรมการไม่มีความสัมพันธ์ใดๆกับผู้บริหาร
  และมิใช่เป็นบุคคลเดียวกันกับประธานฝ่ายบริหาร
  ซึ่งเป็นระบบที่ถูกออกแบบมาให้สามารถตรวจสอบและถ่วงดุลอำนาจกันได้
  ประธานกรรมการมีอำนาจหน้าที่ในการเข้าไปประเมินการทำงานของคณะผู้บริหาร
  กรรมการทุกคนสามารถแสดงความคิดเห็นเกี่ยวกับการดำเนินงานได้อย่างเป็นอิสระ
  และมีความอิสระในการวิจารณ์และคัดค้านในประเด็นต่างๆโดยไม่ถูกแทรงแซง ในปี 2549
  กรรมการบริษัทและคณะผู้บริหารสามารถดูแลบริษัทและปกป้องสิทธิประโยชน์ของผู้มีส่วนได้ส่วนเสียได้อย่างมีประสิทธิภาพ

10. ค่าตอบแทนกรรมการและผู้บริหาร

  ค่าตอบแทนของคณะกรรมการบริษัทและคณะกรรมการตรวจสอบมีความเหมาะสมและโปร่งใสเป็นไปตามข้อบังคับของบริษัทและได้รับอนุมัติจากที่ประชุมผู้ถือหุ้น
  ค่าตอบแทนของคณะผู้บริหารเป็นไปตามนโยบายของบริษัทฯซึ่งสอดคล้องการผลการปฎิบัติงานตามหน้าที่และความรับผิดชอบในแต่ละตำแหน่งงาน
  ค่าตอบแทนกรรมการและผู้บริหารได้มีการเปิดเผยไว้ในแล้วในรายงานประจำปี

11. การประชุมคณะกรรมการ

  คณะกรรมการได้มีการจัดประชุมอย่างน้อยหนึ่งครั้งทุกๆ 3 เดือน
  และบริษัทได้มีการจัดทำวาระการประชุมเวียนไปยังกรรมการล่วงหน้าอย่างน้อย 7
  วันก่อนการประชุม
  ซึ่งระหว่างการประชุมประธานที่ประชุมได้ควบคุมการประชุมให้มีการตัดสินใจรอบคอบและใช้เวลาในการประชุมให้เหมาะสม
  เพื่อให้คณะผู้บริหารมีเวลานำเสนอข้อมูลอย่างเพียงพอและอภิปรายร่วมกันในการตัดสินใจในประเด็นที่สำคัญๆ
  ซึ่งผู้บริหารได้ให้ข้อมูลที่พอเพียงต่อการตัดสินใจของคณะกรรมการ

  ในปี 2549 ได้มีการประชุมคณะกรรมการทั้งหมด 4 ครั้ง
  ซึ่งมีรายนามกรรมการเข้าร่วมการประชุมดังนี้

+-------------------------+-------------+---------+-------------------+
| ชื่อ                      | ตำแหน่ง      | จำ      | หมายเหตุ           |
|                         |             | นวนการเ |                   |
|                         |             | ข้าประชุม |                   |
+-------------------------+-------------+---------+-------------------+
| 1.นายกุมาร์ มังกาลัม เบอร์ล่า | ประธานบริษัท  |   0/4   | มีถิ่นฐานต่างประเทศ   |
+-------------------------+-------------+---------+-------------------+
| 2.นางราชาสรี เบอร์ล่า      | กรรมการ     |   0/4   | มีถิ่นฐานต่างประเทศ   |
+-------------------------+-------------+---------+-------------------+
| 3. ดร.ราเคช เจน         | ก           |   3/4   |                   |
|                         | รรมการบริหาร |         |                   |
+-------------------------+-------------+---------+-------------------+
| 4.นายเอส เอส มาฮันซาเรีย  | กรรมการอิสระ |   2/4   |                   |
+-------------------------+-------------+---------+-------------------+
| 5.นายอาร์. เค. ราทิ       | กรรมการอิสระ |   0/4   | มีถิ่นฐานต่างประเทศ   |
+-------------------------+-------------+---------+-------------------+
| 6.นายประกิต ประทีปะเสน    | กรรมการอิสระ |   3/4   |                   |
+-------------------------+-------------+---------+-------------------+
| 7.นายดีพาค มิททัล          | กรรมการอิสระ |   4/4   |                   |
+-------------------------+-------------+---------+-------------------+
| 8.นายรายินเดอร์ ปาล ซิงห์   | กรรมการอิสระ |   4/4   |                   |
| ทักราลบุตร                |             |         |                   |
+-------------------------+-------------+---------+-------------------+
| 9.นาง รัชนี คาจิจิ          | กรรมการอิสระ |   4/4   |                   |
+-------------------------+-------------+---------+-------------------+
| 10.นายอาร์วินด์ เค. นีวาร์   | กรรมการอิสระ |   0/4   | มีถิ่นฐานต่างประเทศ   |
+-------------------------+-------------+---------+-------------------+
| 11.นายซาชิน จีเทนดรา เมธา | กรรมการอิสระ |   4/4   |                   |
+-------------------------+-------------+---------+-------------------+
| 12. นายเอส ศรีนิวสัน       | กรรมการ     |   3/4   |                   |
+-------------------------+-------------+---------+-------------------+

  12.คณะอนุกรรมการ

  คณะกรรมการตรวจสอบ- คณะกรรมการตรวจสอบประกอบด้วยกรรมการอิสระ 3
  ท่านซึ่งมีหน้าที่และความรับผิดชอบในการทบทวนงบการเงิน
  ดูแลระบบควบคุมภายในและระบบการบริหารความเสียง ดูแลให้
  ปฎิบัติตามกฎหมายและข้อบังคับต่างๆ แต่ตั้งผู้ตรวจสอบและกำหนดค่าตรวจสอบ
  ทบทวนการเปิดเผย ข้อมูลในการทำรายการระหว่างกัน
  และการทำรายการที่อาจจะทำให้เกิดความขัดแย้งทางผลประโยชน์ให้มีความถูกต้องครบถ้วนและโปร่งใส
  และตรวจสอบการบริหารความเสี่ยงว่ามีความเหมาะสมและเพียงพอหรือไม่

  คณะกรรมการตรวจสอบได้ให้คำแนะนำต่อคณะกรรมการในประเด็นต่างๆของการประชุมซึ่งได้มีการจัดทุกๆ
  3
  เดือนและได้มีการนำเสนอกิจกรรมของคณะกรรมการตรวจสอบต่อที่ประชุมคณะกรรมการบริษัททุกไตรมาส
  ซึ่งในปี 2549 บริษัทมีการประชุม 4 ครั้ง
  รายงานของคณะกรรมการตรวจสอบต่อผู้ถือหุ้นได้นำเสนอไว้ในรายงานประจำปีแล้ว

  13.ระบบการควบคุมภายในและการบริหารความเสี่ยง

  บริษัทได้ให้ความสำคัญต่อระบบการควบคุมและการตรวจสอบภายในเพื่อให้เกิดการบริหารที่รอบคอบ
  โปร่งใส ตรวจสอบได้ รวมถึงการบริหารความเสี่ยง
  เพื่อป้องกันหรือลดความเสียหายที่อาจจะเกิดขึ้นในการดำเนินธุรกิจ
  ทั้งนี้เพื่อให้บรรลุวัตถุประสงค์ดังกล่าวบริษัทได้มีระบบการควบคุมภายในซึ่งครอบคลุมการดำเนินงานและกฎเกณฑ์ข้อบังคับต่างๆของบริษัท
  คณะกรรมการได้มอบหมายให้คณะกรรมการตรวจสอบดูแลระบบการควบคุมภายในและได้แต่งตั้งเจ้าหน้าที่ตรวจสอบภายในซึ่งจะรายงานตรงต่อคณะกรรมการตรวจสอบในทุกกิจกรรมการตรวจสอบ
  เพื่อให้มั่นใจว่าการดำเนินธุรกิจของธุรกิจหลักและกิจกรรมการทางการเงินที่สำคัญได้เป็นไปตามระเบียบและหลักเกณฑ์ที่กำหนดไว้

  14.ความสัมพันธ์กับผู้ลงทุน

  คณะกรรมการได้ตระหนักในการสร้างความสัมพันธ์กับนักลงทุน
  โดยได้มีการให้ข้อมูลข่าวสารทั้งเป็นในด้านของการเงินและมิใช่ข้อมูลทางการเงินที่ถูกต้อง,
  สมบูรณ์ครบถ้วน และโปร่งใส ซึ่งข้อมูลดังกล่าวจะเป็นข้อมูลที่สำคัญอย่างยิ่งต่อนักลงทุน ผู้ถือหุ้น
  นักวิเคราะห์ และสาธารณะชนทั่วไปในการตัดสินใจที่ถูกต้อง

  คณะกรรมการให้ความสำคัญในลำดับแรกๆกับการสร้างความสัมพันธ์กับผู้ลงทุน,
  นักวิเคราะห์หลักทรัพย์ และบุคคลทั่วไป โดยการนำเสนอ (Presentation)
  และการติดต่อสื่อสาร
  เพื่อเป็นการสร้างความมั่นใจว่าบริษัทสามารถเปิดเผยข้อมูลที่สำคัญได้ถูกต้อง ทันเวลา
  และมีความโปร่งใส

  ผู้บริหารระดับสูงของบริษัทได้มีการพบปะกับเจ้าหน้าที่ของตลาดหลักทรัพย์แห่งประเทศไทย,
  ศูนย์พัฒนาการกำกับดูแลกิจการบริษัทจดทะเบียน (ตลาดหลักทรัพย์แห่งประเทศไทย),
  นักลงทุนสถาบันและนักลงทุนทั่วไป, นักวิเคราะห์หลักทรัพย์, ตัวแทนบริษัทหลักทรัพย์,
  ผู้ถือหุ้นกลุ่มต่างๆ, นักข่าว, ตัวแทนภาครัฐบาล เพื่อที่จะแจ้งผลประกอบการของบริษัท
  ตลอดจนกิจกรรมต่างๆของบริษัท

  ฝ่ายการเงินของบริษัทฯได้มอบหมายงานในส่วนนักลงทุนสัมพันธ์ให้กับ Mr. Pawan Jain
  เบอร์โทรศัพท์ 035-611-631-5 ต่อ 104 หรือ pawanjain@thaicarbon.com และ
  คุณพรรษชล กุศลภุชฌงค์ เป็นผู้ติดต่อกับนักลงทุน ซึ่งสามารถติดต่อตามเบอร์โทรศัพท์หมายเลข
  02-253-6745-54 ต่อ 2341 หรือทาง email: phansachol@thaicarbon.com

  15.รายงานความรับผิดชอบของคณะกรรมการต่อรายงานทางการเงิน

  คณะผู้บริหารของบริษัทเป็นผู้รับผิดชอบต่องบการเงินและสารสนเทศทางการเงินที่ปรากฎในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองโดยทั่วไป
  (GAAP)โดยใช้นโยบายบัญชีที่เหมาะสมและถือปฎิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  ข้อมูลทางการเงินที่สำคัญได้เปิดเผยอย่างเพียงพอในงบการเงิน
  นอกจากนี้คณะผู้บริหารของบริษัทฯยังได้เป็นผู้รับผิดชอบในการจัดให้มีและดำรงไว้ซึ่งระบบการควบคุมภายในที่มีประสิทธิภาพ
  และรักษาไว้ซึ่งทรัพย์สินของบริษัทฯ
  นอกจากนี้คณะกรรมการของบริษัทได้แสดงความรับผิดชอบต่อคุณภาพของรายงานทางการเงินและความเพียงพอของระบบการควบคุมภายในโดยผ่านทางคณะกรรมการตรวจสอบซึ่งประกอบด้วยกรรมการอิสระ
  และผู้บริหารบริษัท คณะกรรมการตรวจสอบและผู้บริหารบริษัท ได้รายงานให้คณะกรรมการบริษัท
  ทราบว่าบริษัทมีสถานะทางการเงินและผลประกอบการเป็นที่น่าพอใจ
  และบริษัทมีความสามารถที่จะปกป้องทรัพย์สินและผลประโยชน์ของผู้มีส่วนได้ส่วนเสียในบริษัท
  ต่อเหตุผิดปกติใดๆที่อาจเกิดขึ้นจากการดำเนินงานในปัจจุบันได้